MISIÓN DE INFILTRACIÓN ACTUALIZADA
COINCIDENCIA FÍSICA
ESCANEANDO A ZONA
SANTUARIO
POSÍBEL AGOCHO
SALVEMOS OS PAXAROS! FÓRA
Síntoo, pero por hoxe acabaron as visitas.
Ei, vostede!
Está xordo?
Que fai?
É un dos manifestantes?
ALERTA
Estame a dar o día, eh?
Xa lle dixen que non pode estar aquí.
Está escoitando?
Falo con vostede!
Ola?
Deixe de ignorarnos.
Se non para, imos ter que chamar a policía, oíu?
OBXECTIVOS ADICIONAIS IDENTIFICADOS
ESCANEANDO COMPOSICIÓN ANALIZANDO PRENDA
EXAMINANDO CAMISA
ESTADO DA BUSCA: EN CURSO
Seguro que están aquí abaixo?
Non é a primeira vez que Reika usa o paso subterráneo para cruzar a cidade.
E por que non colle o tren?
A Reika danlle medo os trens e os autobuses.
Houbo…
un accidente…
Estás ferida!
Non é nada.
Agarda aquí.
Por aquí había unha antiga clínica.
Agora veño.
CLÍNICA
AUGA PURIFICADA ESTÉRIL
Quítame isto, por favor. Non me deixa…
Para de chorar e acaba!
Que fas?
Non irás trousar, non?
Vouche coser a ferida.
Igual che doe un chisco.
Tanto ten.
Tes formación médica?
Que vou ter.
Eu son asistenta.
Contratáronme para coidar dos nenos.
E ti que?
Non me crerías se cho dixese.
Iso non é verdade.
Non sei eu.
O home ese…
Malcolm Lee. Non ten nin idea de onde se está a meter.
Como?
Pensa que a súa investigación con Kokoro vai salvar o mundo.
Si, dixo que era polo ben da xente.
Que as máquinas van salvar a humanidade? Vaia parvada!
Por iso preciso que Malcolm Lee…
Espera.
Un só erro é…
Non hai tempo!
Temos que atopar os nenos.
Mentres estamos aquí…
O home de antes…
Si, ese home vén.
Pero como vai atopar os nenos?
O fillo de puta é listo coma un allo.
Preciso armas.
Sabes dalgunha armería?
Claro que non! Isto é o Xapón!
Ademais, non tes xa…?
Esta non vale para nada!
Por que hai tan poucas formas
de se protexer aquí?
Hai dous anos, houbo un ataque terrorista indiscriminado.
Ocorreu no metro.
Foi como…
un pesadelo.
Non lles fixeron falta armas.
Usaron substancias químicas.
Morreron moitas persoas retorcéndose de agonía.
Desde aquel día, estamos sempre alerta, sospeitando, con medo uns dos outros.
O mundo cambiou radicalmente.
E se no futuro houbese algo moitísimo peor
que a guerra e o terrorismo que vivistes?
Algo moito peor que os humanos matándose uns aos outros.
Deixarías que pasase sen loitar?
Achégase a fin do mundo.
A fin do mundo?
Mesmo se houbese unha explosión nuclear,
centos de miles de persoas sobrevivirían.
Non chega para que unha especie perdure durante as seguintes décadas?
Si.
Non se podería dicir
que sería o comezo dun novo capítulo para a humanidade?
Kokoro.
Hai xa un tempo que teño un soño.
Un pesadelo sobre o futuro.
Malcolm.
Cóntamo outra vez en detalle.
Que clase de soño é?
Hai un cemiterio.
Un cemiterio que non ten fin.
Os cadáveres podrecen e só quedan os ósos.
Non hai ninguén que os recolla.
Todo se converteu en cinsas.
O solo está contaminado
e o inverno nuclear fai caer a neve da morte.
Nese lugar, non se pode dicir que a humanidade estea viva.
Para sobreviviren, os humanos vense obrigados a comerse
uns aos outros.
Non hai esperanza nin paz nin tampouco dignidade.
Sen dignidade, caemos ao máis profundo da existencia.
Perdemos a nosa consciencia
e transformámonos noutra cousa.
Volvémonos monstros.
É un holocausto.
"Holocausto."
Vén do latín tardío.
Das palabras gregas holos, que significa "completamente",
e kaustos, "queimar".
"Queimar."
Exacto.
Non sería un novo comezo para a humanidade.
Por que? Pois porque os que sobrevivisen tampouco vivirían.
Irían esmorecendo lentamente até morreren.
Falas como se xa ocorrese.
É posíbel que aconteza.
A razón pola que cres que o teu pesadelo se fará realidade
segue a ser tan ambigua coma sempre.
Pode ser.
Hai algo que aínda non nos contases?
Hai.
Por que?
Se cho conto todo, pode que te negues a axudar a humanidade.
Aínda non contestaches a pregunta.
Para que salvar a humanidade?
Que sentido ten salvala dun medo e dun sufrimento insondábeis?
Á parte do voso instinto egoísta por sobrevivir, que máis motivos hai?
Non podo darche máis respostas.
Tampouco podo falar de ningunha época en que non houbese guerras.
Non creo que poida nomear ningún descubrimento ou acción
que beneficiase todo o planeta, e non só a nós.
Tampouco podo demostrar
que non sexamos outra cousa que un cancro para este mundo.
Porén,
que pasaría se che demostrase que podemos cambiar?
Como?
O como non é o importante.
Pero, se consigo demostrarche que é posíbel,
axudaríasme a salvar a humanidade?
Configuración do sistema.
- Viva! - Elixa a zona horaria
ou indique a data e a hora actuais.
Vale, agora vamos co sistema de conversa.
Ei, Reika, podemos marchar para a casa?
Se queres marchar, marcha.
Eu vou a Michilandia.
Por que tes tanta gana de ir?
Xa é 30 de agosto.
É verdade…
Non estás soa.
Vou contigo.
O ano pasado, papá non nos levou.
E o anterior, tampouco.
Este papá…
Pensas que se esqueceu?
Intenta esquecelo.
Koneko?
Chama a Kenta!
S-si!
Konekiño, volve aquí!
PROHIBIDO O PASO
Completouse a configuración básica do sistema.
Bo día. Cal é o seu nome?
Kenta.
Significa "forte" e "san". Tamén "listo".
Pode significar ambas as dúas cousas.
Vaia.
Cantas cousas sabes.
Teño acceso a múltiples bases de datos para poder asistilo.
Hai algo máis que desexe saber?
Por que hai tantos 1NNO aquí?
Somos unidades que esperamos a que nos envíen.
Empregamos esta zona como almacén temporal
até que se complete a reforma deste centro comercial.
Como acabastes tantos aquí?
Como sería difícil que un camión fixese entregas aquí,
as novas unidades vimos de varias fábricas localizadas en distintos puntos
e chegamos soas até aquí.
En serio?
Grazas á rede de satélite compartida,
podemos recibir ordes detalladas ao mesmo tempo.
Tamén podemos sincronizar información entre unidades de xeito instantáneo.
Recoiro.
É impresionante!
- Nese caso… - Kenta!
Kenta, ven, axiña!
Koneko avariouse!
Onde vas?
Koneko!
Agarda!
Onde te metiches?
Koneko?
Que foi?
Espera!
Quen é vostede?
Boa tarde.
Que fas aquí?
Pois…
O meu gato…
Vaia,
parece que escapou.
Non deberías estar aquí.
É perigoso.
Sería horríbel que unha rapaciña coma ti se fixese dano.
Veña,
marchemos de aquí.
Vamos.
Dáme a man.
Non!
ESCANEANDO EN BUSCA DE MOVEMENTO
NON HAI CONFIRMACIÓN VISUAL
Reika!
Estás aí?
Sóltao!
Que alguén me axude!
Hiro!
Báixame! Eh!
Déixame! Para!
Socorro!
Hiro!
Veña, levántate!
Aquí!
Come esa!
Saca os rapaces de aquí!
NIVEL DE AMEAZA: BAIXO OBXECTIVO PARA ELIMINAR
SANGUE
Nenos, por aquí!
Misaki!
Kenta feriuse!
EXTINTOR
CAIXA DE FUSÍBEIS ALTA VOLTAXE
Reika!
PARADA
Fuxide, axiña!
Pero…
Protexereina. Xúroo!
A porta!
Abre a porta!
Aínda non acabou.
Ven comigo se queres vivir.
Un terminator…
Que?
Era un deles, non si?
Era, pero como sabes ti ese nome?
Vou contigo.
Estás sangrando!
Xa o sei.
APARCADOIRO MENSUAL
Onde imos?
A buscar o teu pai.
Todo ben por aí?
Podería facerlle unhas preguntas?
Oia, iso non será… unha arma?
Arriba as mans!
Solicito reforzos en Nihonbashi.
Os reforzos van en camiño.
Axeónllese!
Non baixe as mans!
Non se mova.
Por aquí.
Sube.
Xa está aquí!
Pon o cinto e agárrate ben!
Subtítulos: Noelia Bernárdez Alonso